Diari Oficial de la Generalitat Valenciana


Sumari del DOGV 5902, del 27-11-2008 (2008/13852)

Text resumit de cinc resolucions de la secretària autonòmica de Justícia, de la Conselleria de Justícia i Administracions Publiques, per les quals s'acorda la inscripció al Registre de Fundacions de la Comunitat Valenciana de les entitats Fundació Hospital Reial i General de la Comunitat Valenciana, Fundació de la Comunitat Valenciana per a la Promoció de l'Esport Local de Paterna, Fundació de la Comunitat Valenciana Globalitat i Microeconomia, Fundació Marcos Senna de la Comunitat Valenciana i Fundació Gent per Gent de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5902

Data del DOGV
:   27-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/13535


Data del document
:   14-11-2008

Organisme emissor
:   Conselleria de Justícia i Administracions Públiques

Tipus de document
:   Anunci

Descriptors 

:   * fundació
    * registre de documents

Text resumit de cinc resolucions de la secretària autonòmica de Justícia, de la Conselleria de Justícia i Administracions Publiques, per les quals s'acorda la inscripció al Registre de Fundacions de la Comunitat Valenciana de les entitats Fundació Hospital Reial i General de la Comunitat Valenciana, Fundació de la Comunitat Valenciana per a la Promoció de l'Esport Local de Paterna, Fundació de la Comunitat Valenciana Globalitat i Microeconomia, Fundació Marcos Senna de la Comunitat Valenciana i Fundació Gent per Gent de la Comunitat Valenciana. [2008/13452]  
En compliment de què disposa l'article 29.h) de la Llei 8/98, de 9 de desembre de la Generalitat Valenciana, de Fundacions de la Comunitat Valenciana, en què s'estableix com a funció específica del Protectorat «donar publicitat a l'existència i activitats dels fundacions», s'indica el següent:  
Primer. Per Resolució de data 23 de setembre de 2008, de la secretària autonòmica de Justícia, de la Conselleria de Justícia i Administracions Publiques, es va acordar inscriure, al Registre de Fundacions de la Comunitat Valenciana, l'entitat denominada Fundació Hospital Reial i General de la Comunitat Valenciana, amb el número 493 V, i classificar-la de caràcter cultural. El seu domicili radicarà a València, avinguda Tres Creus, núm. 2.  
La Fundació té com a objecte:   
Promoure tot tipus d'iniciatives tendents a l'elaboració d'estudis i anàlisi de caràcter sociològic, econòmic, cultural, jurídic, laboral i de qualsevol altra matèria, que afecte el Consorci Hospital General Universitari de València, i en especial la historiografia de l'Hospital General de València.   
L'establiment de relacions de cooperació i col·laboració amb qualsevol classe d'institucions publiques i privades, locals, autonòmiques, nacionals i transnacionals, en tot allò que puga contribuir al desenvolupament dels fins de la Fundació.   
La recuperació sistemàtica d'estudis i fonts històriques dels arxius i amplis fons documentals, així com bibliogràfic, que afecten la història i activitat de l'Hospital General Universitari de València.   
La Fundació projectarà i realitzarà la seua activitat amb plena llibertat, dins del marc dels seus fins, i sempre amb subordinació al programa d'activitats aprovat pel Patronat.   
La Fundació atorgarà, amb criteris d'imparcialitat, no discriminació i objectivitat, els seus beneficis a les persones o entitats que reunint els condicions expressades anteriorment estime el Patronat que són legítimes creditores d'aquests, d'acord amb les bases, normes o regles que establisca a aquest efecte.   
Podran constituir-se com a beneficiaris de la Fundació, les persones naturals o jurídiques, sense cap discriminació, que es corresponguen amb els fins de la Fundació. La determinació i selecció dels beneficiaris pel Patronat de la Fundació es farà prenent en consideració els mèrits, necessitats i capacitats dels distints aspirants.   
Les prestacions que realitza la Fundació, per a la realització dels seus fins, tindran un caràcter gratuït, si be podrà percebre dels seus beneficiaris el cost real del seu servei, d'acord amb la legislació vigent respecte d'això.   
Segon. Per Resolució de data 23 de setembre de 2008, de la secretària autonòmica de Justícia, de la Conselleria de Justícia i Administracions Publiques, es va acordar inscriure al Registre de Fundacions de la Comunitat Valenciana l'entitat denominada Fundació de la Comunitat Valenciana per a la Promoció de l'Esport Local de Paterna, amb el número 494 V, i classificar-la de caràcter esportiu. El seu domicili radicarà a Paterna, Edifici Piscina Climatitzada Municipal, Urbanització Polígon Nord, s/n.  
La Fundació te com a objecte el foment de l'esport de caràcter nacional amb origen a Paterna.   
Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
El desenvolupament de l'objecte de la Fundació s'efectuarà a través d'alguna de les formes següents d'actuació:   
Donar suport als esports d'equip de Paterna, perquè participen en tot tipus de competicions i trobades nacionals i internacionals.   
Apropar la pràctica de l'esport de competició als ciutadans.   
Atorgar ajudes a esportistes i exesportistes individuals.   
Qualssevol altres que coadjuven a la major professionalització i la difusió de l'esport,   
I com a possible ampliació i desenvolupament d'aquests, el Patronat de la Fundació té plena llibertat per a determinar les activitats que en cada moment hagen d'atendre prioritàriament, en compliment dels fins de la institució, tenint en compte sempre que la presència de patrons institucionals, en representació de l'Ajuntament de Paterna, obliga a limitar l'abast de qualsevol programa fins al punt de no envair la competència municipal en gestió del servei esportiu públic que aquest té assignada, circumstància que no limita la capacitat per a establir acords que redunden en benefici dels objectius i competències d'ambdues parts.   
Seran potencials beneficiaris de la Fundació els esportistes i les entitats esportives locals. La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítimes creditores d'aquests, d'acord amb les bases, normes o regles que s'establisca a aquest efecte.   
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Tercer. Per Resolució de data 31 d'octubre de 2008, de la secretària autonòmica de Justícia, de la Conselleria de Justícia i Administracions Publiques, es va acordar inscriure, al Registre de Fundacions de la Comunitat Valenciana, l'entitat denominada Fundació de la Comunitat Valenciana Globalitat i Microeconomia, amb el número 492 V, i classificar-la de caràcter de foment de l'economia. El seu domicili radicarà a València, Universitat Politècnica de València, Camí de Vera, s/n.  
Constitueixen els fins de la Fundació oferir als emprenedors, institucions, universitats, associacions, organitzacions i al finançament-risc, estudis i treballs relacionats amb la innovació.   
El desenvolupament de l'objecte de la Fundació s'efectuarà a través de les activitats següents:   
Disseny de productes genèrics d'innovació de base tecnològica, per a aplicacions especifiques i generalitzades a la xicoteta i molt xicoteta empresa.   
Propostes d'innovació de base estratègica, d'innovació de base científica, d'innovació de base tecnològica en geografies socioeconòmiques en desenvolupament, amb algun tipus de dèficit, susceptibles de ser oportunitats empresarials d'èxit.   
Disseny de polítiques d'innovació.   
Formació sobre innovació mitjançant cursos, seminaris, conferències.   
Organització d'activitats de difusió de la innovació, per si mateixa o en col·laboració amb altres entitats, que perseguisquen els mateixos fins.   
Investigació i generació de coneixement sobre innovació.   
Correspon, a la Comissió Executiva del Patronat de la Fundació, determinar el mode en què s'hauran de complir els fins enumerats en aquest article.   
En tot cas, l'ordenació i materialització dels fins podrà ser feta per la Fundació, bé individualment, bé en col·laboració amb altres fundacions o entitats, publiques o privades, religioses o civils.   
Les rendes obtingudes per la Fundació es destinaran al compliment dels seus fins, sense prevalença d'uns sobre altres.   
Seran potencials beneficiaris de la Fundació i, per tant, de les seues activitats, serveis, ajudes i prestacions, totes les persones físiques o jurídiques que es dediquen o es proposen dedicar a algunes de les activitats encaminades al compliment dels fins de la Fundació i totes aquelles interessades en aquests.   
La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime la Comissió Executiva del Patronat que són legítimes creditores d'aquests, d'acord amb les bases, normes o regles que establisca a aquest efecte.  
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada  
Quart. Per Resolució de data 11 de novembre de 2008, de la secretària autonòmica de Justícia, de la Conselleria de Justícia i Administracions Publiques, es va acordar inscriure al Registre de Fundacions de la Comunitat Valenciana l'entitat denominada Fundació Marcos Senna de la Comunitat Valenciana, amb el número 495 V, i classificar-la de caràcter de promoció i atenció a les persones en risc d'exclusió per raons físiques, socials o culturals; de defensa del medi ambient i sanitari. El seu domicili radicarà a Bonrepòs i Mirambell, carretera Barcelona, número 57, porta 1.  
La Fundació te com a objecte:   
La promoció i atenció de persones en risc d'exclusió per raons socioculturals.   
La integració dels grups més desfavorits, a través de la cultura i l'esport.   
Fomentar la tolerància i el respecte als drets humans i impulsar l'ús de l'esport com a eina d'integració.   
Contribuir a la millora de la societat mostrant com la cultura i l'esport són magnífics instruments per a aconseguir la integració social de col·lectius desfavorits.   
La defensa del medi ambient.   
Contribuir al desenvolupament sostenible, mitjançant la implantació de bones pràctiques mediambientals.   
Recolzar i contribuir a la formació i posada al dia dels responsables de la planificació sanitària a la Comunitat Valenciana i en aquells països amb què Espanya manté forts vincles culturals, històrics i econòmics.   
Realitzar accions que contribuïsquen a la millora de la salut i de les condicions de salubritat de la població la Comunitat Valenciana i en aquells països amb què Espanya manté forts vincles culturals, històrics o econòmics.   
L'assistència sanitària tant a nivell nacional com internacional.   
Correspon al Patronat de la Fundació determinar la manera en què s'hauran de complir els fins enunciats en aquest article. Les prestacions de la Fundació s'atorgaran de forma no lucrativa.   
El desenvolupament l'objecte de la Fundació s'efectuarà a través d'algunes de les següents formes d'actuació:   
Realització d'actes esportius, tant de caràcter ordinari com extraordinari, organitzat directament o mitjançant col·laboració.   
Organitzar un altre tipus d'activitats, complementàries de les esportives o d'una altra índole, fonamentalment pel que fa a activitats escèniques, musicals, organització d'exposicions, congressos, jornades o semblants d'un altre tipus, sense que això supose un perjudici als fins esportius.   
Elaboració i execució de plans de promoció de l'esport per a tots, dirigits a diferents sectors de la població, amb especial atenció als més desfavorits.   
Desenvolupar, coordinadament i amb caràcter general, programes d'educació i comunicació mediambiental.   
Elaborar i definir projectes viables de desenvolupament sostenible i reconciliar els aspectes socials i ambientals de les activitats humanes.   
Organitzar activitats referents a les bones pràctiques mediambientals.   
Subscriure, gestionar i executar contractes i convenis de col·laboració i cooperació, amb entitats de qualsevol classe o naturalesa, institucions i organismes d'àmbit nacional o internacional.   
Elaborar i executar projectes i programes de cooperació internacional, directament o a través de terceres persones.   
Seran potencials beneficiàries de la Fundació, totes les persones en risc d'exclusió per raons socioculturals, econòmiques, amb especial atenció a la infància i la joventut. La Fundació atorgarà amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions anteriorment expressades, estime el Patronat que són legítimes creditores d'aquests, d'acord amb les bases, normes o regles que establisquen a aquest efecte.  
Cinqué. Per Resolució de data 13 de setembre de 2008, de la secretària autonòmica de Justícia, de la Conselleria de Justícia i Administracions Publiques, es va acordar inscriure al Registre de Fundacions de la Comunitat Valenciana l'entitat denominada Fundació Gent per Gent de la Comunitat Valenciana, amb el número 496 V, i classificar-la de caràcter científic i de foment de la investigació. El seu domicili radicarà a València, passeig de l'Albereda, número 35-bis.  
Constitueixen l'objecte i el fi fundacional el foment i la promoció de la investigació biomèdica, duts a terme per científics investigadors en centres d'investigació, que proven àmpliament la seua capacitat i qualitat de treball, dins de l'àmbit territorial d'Espanya.   
Per a la consecució dels fins, la Fundació realitzarà les activitats següents:   
Difusió de coneixements, a través de programes de formació i informació sobre investigació biomèdica.   
Relacions institucionals, a través d'informació general sobre entitats, i participació en actes institucionals.   
Organització d'actes, esdeveniments, producció de programes de televisió i ràdio.   
Desenvolupament de línies d'investigació biomèdica.   
Xarxes de cooperació i serveis d'intermediació/cooperació, entre universitats i centres d'investigació biomèdica.   
Totes aquestes activitats es duran a terme d'acord amb la legislació vigent.   
Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
Seran potencials beneficiaris de la Fundació les persones o entitats que reunisquen les circumstàncies següents:   
Formar part del sector de població atés per la Fundació.   
Demandar la prestació o servei que la Fundació pot oferir.   
Ser creditors de les prestacions en raó als seus mèrits, capacitat, necessitat o conveniència.   
Compliment dels requisits específics que, complementàriament, puga acordar el Patronat per a cada convocatòria.   
La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítimes creditores d'aquests, d'acord amb les bases, normes o regles, que establisca a aquest efecte.   
Ningú no podrà al·legar, ni individualment ni col·lectivament, davant de la Fundació o el seu Patronat, dret preferent a gaudir dels seus beneficis, abans que fossen concedits, ni imposar la seua atribució a persona o entitat determinada.  
València, 14 de novembre de 2008.- La secretària autonòmica de Justícia: Patricia Montagud Alario.